Indbydelse til **Indendørs** Sommerturnering 2025  
DanskHåndbold Syd

Sommerturneringen afvikles med tidligst start tirsdag i uge 19 (første onsdag i maj), og spilles i de efterfølgende uger i foreningernes træningstid.

Turneringen skal opfattes som en træningsturnering. Derfor spilles der ikke frem til en vinder, da formålet blot er, at holdene får spillet nogle gode træningskampe frem mod sommerferien.

Vi tilstræber at lave puljer, så de tilmeldte hold får cirka 4 kampe.   
I de rækker, hvor der ikke er tilmeldinger nok til hvert niveau, vil vi samle holdene på ét niveau, hvis det giver mening.

|  |  |  |
| --- | --- | --- |
| **Rækkenavn:** | **Forbeholdt:** | **Spilletid:** |
| Sommer – Senior [køn] 1 | Danmarksserien + Serie 1 | 2 x 30 min |
| Sommer – Senior [køn] 2 | Serie 2 + 3 | 2 x 25 min |
| Sommer – U-19 [køn] 1 | U-19 1. div. | 2 x 30 min |
| Sommer – U-19 [køn] 2 | U-19 2. div. + A | 2 x 25 min |
| Sommer – U-17 [køn] 1 | U-17 1. div. | 2 x 30 min |
| Sommer – U-17 [køn] 2 | U-17 2. div. + A | 2 x 25 min |
| Sommer – U-15 [køn] 1 | U-15 1. div + 2. div | 2 x 25 min |
| Sommer – U-15 [køn] 2 | U-15 A + B | 2 x 25 min |
| Sommer – U-13 [køn] 1 | U-13 A | 2 x 20 min |
| Sommer – U-13 [køn] 2 | U-13 B + C | 2 x 20 min |
| Sommer – U-11 [køn] 1 | U-11 A | 2 x 20 min |
| Sommer – U-11 [køn] 2 | U-11 B + C | 2 x 20 min |

Kampene vil frit kunne placeres på alle hverdage i den uge, hvor den som udgangspunkt placeres af administrationen, men vil også kunne spilles i weekenderne efter aftale med modstanderne. Hjemmeholdet har ansvaret for at sikre, at de har en hal til rådighed på det tidspunkt, hvor de placerer egne hjemmekampe.

Udgangspunktet for sommerturneringen er, at hvert hold får tildelt 2 hjemmebanekampe og 2 udebanekampe, hvor administrationen påsætter dommere på alle kampe.

\* Gældende tilmeldingsgebyr – alt inkluderet:

- 995 kr. per hold, som spiller med to dommere.  
- 650 kr. per hold, som spiller med én dommer

Ved et evt. afbud til en planlagt kamp, vil der blive opkrævet et gebyr på 500 kr. Det samme gælder, hvis man ønsker en kamp flyttet mindre end 14 dage før, den er fastsat til.

Der spilles med de nye årgange for sæsonen 2025/2026.  
  
Husk at tilmelde jer i den rigtige række, jævnfør skemaet på forrige side, så vi får afviklet de bedst mulige træningskampe uden for store niveauforskelle;  
  
- Rækkenavnet, der slutter med ”1”, er for de højst rangeret hold i dén årgang.  
- Rækkenavnet, der slutter med ”2”, er for de lavest rangeret hold i dén årgang.

Vi håber, at I vil tilmelde jer til sommerturneringen, så vi kan holde gang i håndbolden frem til sommerferien for de hold, der måtte ønske dette. Dog forbeholder vi os ret til ikke at lave en turnering i en række, såfremt der ikke er tilmeldinger nok.

Tilmelding skal ske **senest d. 20. april 2025** i foreningens HåndOffice under holdtilmelding og forbund DanskHåndbold Syd.

Foreningerne skal forvente at skulle sætte tider på egne hjemmekampe i HåndOffice fra onsdag d. 23/4 t.o.m. søndag d. 27/4, så kampene kan være klar derefter.

*Med venlig*

*Peter-Tommas Møss  
/*

*DanskHåndbold Syd*